
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 813 

“ “ 21 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός επιδόματος αλλοδαπής υπαλλήλου με 
σύμβαση Ι.Δ. αορίστου χρόνου του Γ.Τ. Μόσχας 
του Υπουργείου Τύπου και Μέσων Μαζικής Ενημέ¬ 
ρωσης . 1 

Έγκριση της συνέχισης καταβολής του επιδόματος υ¬ 
πηρεσίας αλλοδαπής στους υπαλλήλους του Ε¬ 
μπορικού και Βιομηχανικού Επιμελητηρίου Αθηνών 

που υπηρετούν στις Βρυξέλλες. 2 

Πρακτική άσκηση σπουδαστών στο Υπουργείο Τύπου 

και Μέσων Μαζικής Ενημέρωσης. 3 

Αναγνώριση του νερού «ΟίΙΝΑ» πηγής <311 ΝΑ Αργυ¬ 
ροκάστρου Αλβανίας ως φυσικό μεταλλικό νερό.. 4 

Αναγνώριση του νερού «Ροίηα Νθοιί» προέλευσης 
Ρουμανίας, Κοινότητας ϋΟΡΙΝΑ ΟΑΝϋΒΕΝΙ, της 
πηγής Ροίπα Νβςπ (γεώτρησης Ρςή σαν φυσικό με¬ 
ταλλικό νερό, φυσικώς αεριούχο. 5 

Έγκριση Ο.Ε.Υ. Κοινότητας Τρίκορφου Ν. Μεσσηνίας 6 
Σύσταση - Συγκρότηση Πρωτοβάθμιου Υπηρεσιακού 
Συμβουλίου της Ν.Α. Κεφαλληνίας και Ιθάκης. 7 


ΑΠΟΦΑΣΕΙ Σ 

Αριθ. 2/18908/0022 · (1) 

Καθορισμός επιδόματος αλλοδαπής υπαλλήλου με σύμ¬ 
βαση Ι.Δ. αορίστου χρόνου του Γ.Τ. Μόσχας του Υ¬ 
πουργείου Τύπου και Μέσων Μαζικής Ενημέρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 6 παρ. 3 του Ν. 506/76, ό¬ 
πως αντικαταστάθηκε από το άρθρο 21 παρ. 3 του Ν. 
1586/86 «Περί ρυθμίσεως θεμάτων τινων της Γενικής 
Γραμματείας Τύπου και Πληροφοριών του Υπουργείου 
Προεδρίας Κυβερνήσεως». 

2. Τις διατάξεις του Π.Δ. 258/30.6.93 «Οργανισμός της 
Γενικής Γραμματείας Τύπου και Πληροφοριών του Υ¬ 
πουργείου Προεδρίας της Κυβέρνησης» (ΦΕΚ Α' 112) ό¬ 


πως τροποποιήθηκε με το Π.Δ. 171/6.7.94 «Τροποποίηση 
Οργανισμού της Γενικής Γραμματείας Τύπου και Πληρο¬ 
φοριών» (ΦΕΚ 108). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» όπως προστέθηκε με 
τη διάταξη του άρθρου 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ 38/Α). 

4. Τη διάταξη του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την απόφαση αριθμ. 17750/12.9.94, σύμφωνα με την 
οποία τοποθετήθηκε στο Γ.Τ. Μόσχας η ειδική επιστήμο¬ 
νας με σύμβαση Ι.Δ. αορίστου χρόνου του Υπουργείου 
Τύπου & Μ.Μ.Ε. προς κάλυψη υπηρεσιακών αναγκών, 
Τσαντσάνογλου Μαρία. 

6. Την απόφαση αριθμ. 2084272/8544/0022/30.12.94 
(Υπ. Οικονομικών), με την οποία έγινε καθορισμός του ε¬ 
πιδόματος αλλοδαπής της ανωτέρω υπαλλήλου. 

7. Το Π.Δ. 181/94 «Συγκρότηση της Γενικής Γραμματεί¬ 
ας Τύπου και Πληροφοριών σε Υπουργείο Τύπου και Μέ¬ 
σων Μαζικής Ενημέρωσης και καθορισμός αρμοδιοτήτων 
του» (ΦΕΚ 116/Α). 

8. Την κοινή απόφαση του Πρωθυπουργού και του Υ¬ 
πουργού Οικονομικών, αριθμ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών» (ΦΕΚ 922/Β7 
7.10.96). 

9. Την απόφαση αριθμ. 2020006/1988/18.3.98 καθορι¬ 
σμός επιδόματος αλλοδαπής από 1.1.1998 και από 
1.1.1999 (ΦΕΚ 374/27.4.98). 

10. Το γεγονός ότι από την παρούσα απόφαση προκα- 
λείται επιπλέον δαπάνη ύψους 411.840 δρχ. για την οποία 
υπάρχει πίστωση στον Κ. Α. 0332 φορέας 47/110 του προ¬ 
ϋπολογισμού του Υπουργείου Τύπου και Μ.Μ.Ε. έτους 
1999, αποφασίζουμε: 

Καθορίζουμε το επίδομα αλλοδαπής της Τσαντσάνο- 
γλου Μαρίας, ειδικής επιστήμονος με σύμβαση εργασίας 
Ι.Δ. αορίστου χρόνου του Υπουργείου Τύπου και Μ.Μ.Ε. 
(της πρώην Γενικής Γραμματείας Τύπου και Πληροφο¬ 
ριών του Υπουργείου Προεδρίας Κυβερνήσεως) που υ- 
πηρεί στο Γ ραφείο Τ ύπου Μόσχας στο ποσό των $ 4.200 
από 1.1.99, που αντιστοιχεί στο 60% του δικαιούμενου ε¬ 
πιδόματος του Πρέσβυ στη χώρα αυτή (Επιδ. Πρέσβυ $ 
7.000x60% = $4.200 χ 12 μήνες χ 286 δρχ. = 14.414.400 

δρχ·)· 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 21 Απριλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΔΗΜ. ΡΕΠΠΑΣ 
-♦- 

Αριθ. 2/23098/0022 (2) 

Έγκριση της συνέχισης καταβολής του επιδόματος υπη¬ 
ρεσίας αλλοδαπής στους υπαλλήλους του Εμπορικού 
και Βιομηχανικού Επιμελητηρίου Αθηνών που υπηρε¬ 
τούν στις Βρυξέλλες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 12 του Ν. 1256/82 «Για την 
πολυθεσία, την πολυαπασχόληση και την καθιέρωση α- 
νωτάτου ορίου απολαβών στο δημόσιο τομέα κ.λπ. και άλ¬ 
λες διατάξεις». 

2. Την παρ. 8 του άρθρου 3 του Ν. 1288/82 «Για τη ρύθ¬ 
μιση των θεμάτων αρμοδιότητος του Υπ. Προεδρίας της 
Κυβέρνησης κ.λπ.», όπως τροποποιήθηκε με το άρθρο 25 
του Ν. 1884/90. 

3. Την ΚΥΑ 44581/8860/27.6.78 «Σχετικά με τον καθορι¬ 
σμό αποδοχών Ειδικών Επιστημόνων Γραμματέως - Δα- 
κτυλογράφου» που δημοσιεύθηκε στο ΦΕΚ 613/Β/78. 

4. Τις διατάξεις του Π.Δ. 492/84 (ΦΕΚ 175/Α') «Περιορι¬ 
σμός συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητος Υπουργείου Προ¬ 
εδρίας και λοιπών Υπουργείων». 

5. Το αριθμ. 18575/4.12.98 έγγραφο του ΕΒΕ Αθηνών. 

6. Την αριθμ. ΣΤ/Μ/φ.03.6/ΑΣ. 853/19.3.93 (ΦΕΚ 
252/Β/93) κοινή απόφαση Υπουργών Προεδρίας της Κυ¬ 
βέρνησης, Οικονομικών και Εξωτερικών. 

7. Την 2001800/165/0022/5.1.93 (ΦΕΚ 153/Β/93) κοινή 
απόφαση Υπουργών Προεδρίας της Κυβέρνησης, Οικο¬ 
νομικών και Εξωτερικών. 

8. Τις διατάξεις του άρθρου 27 τ ου Ν. 2081/92 με το ο¬ 
ποίο προστέθηκε άρθρο 29Α στο Ν. 1558/85 και τις οδη¬ 
γίες της με αριθμ. 550/7.10.92 εγκυκλίου της Γραμματεί- 
ας του Υπουργικού Συμβουλίου με θέμα «έλεγχοι των δα¬ 
πανών που προκαλούν οι κανονιστικές διοικητικές 
πράξεις». 

9. Το γεγονός ότι από πς διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του ΕΒΕ Αθηνών, ύψους 40.000.000 δρχ. περίπου (ανά¬ 
λογα με την τιμή του δολαρίου) για το τρέχον οικονομικό 
έτος. 

Για την ανωτέρω δαπάνη έχει εγγράφει πίστωση στον 
προϋπολογισμό του ΕΒΕΑ ύψους 40.000.000 δρχ. στον 
ΚΑ 243 «Επίδομα Υπηρεσίας στην αλλοδαπή». 

10. Το Π.Δ/γμα 27/96 (ΦΕΚ 19/Α) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

11. Την κοινή απόφαση αριθ. 399/8.3.99 (ΦΕΚ 198/Β/99) 
Πρωθυπουργού και Υπ. Ανάπτυξης σχετικά με ανάθεση 
αρμοδιοτήτων στους Υφυπουργούς Ανάπτυξης. 

12. Τις διατάξεις του άρθρου 40του Ν. 849/78 (ΦΕΚ 232 


τ.Α'), όπως συμπληρώθηκε με τη διάταξη του άρθρου 8 
του Ν. 2129/93 (ΦΕΚ 57 τ.Α'). 

13. Την αριθ. 1107147/1239/0006Α/4.10.96 (ΦΕΚ 
922/Β/96) απόφαση του Πρωθυπουργού και Υπ. Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών», αποφασίζουμε: 

1. Εγκρίνουμε τη συνέχειση καταβολής του επιδόματος 
υπηρεσίας αλλοδαπής στους υπαλλήλους του Εμπορι¬ 
κού και Βιομηχανικού Επιμελητηρίου Αθηνών, που υπη¬ 
ρετούν στις Βρυξέλλες, για το χρονικό διάστημα από 
1.1.99 έως 31.12.99 στο ύψος που προβλέπεται από την 
κοινή υπουργική απόφαση 44581/8860/27.6.78 «Περί κα¬ 
θορισμού αποδοχών ειδικών επιστημόνων και Γ ραμματέ¬ 
ως - Δακτυλογράφου». 

2. Επίσης εγκρίνουμε την καταβολή στους ανωτέρω υ¬ 
παλλήλους: 

α) Επιδόματος κατοικίας 20% επι του επιδόματος Πρέ¬ 
σβεως (ΚΥΑ ΣΤ/Μ/φ.0836/ΑΣ. 853/19.3.93) και β) επιδό¬ 
ματος τέκνων επί του επιδόματος Πρέσβεως για κάθε ένα 
τέκνο και μέχρι της ηλικίας των 24 ετών εφόσον σπουδά¬ 
ζουν (ΚΥΑ 2001800/165/0022/5.1.93), σύμφωνα με τους 
όρους και προϋποθέσεις των παραπάνω αποφάσεων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Απριλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ I. ΧΑΡΑΛΑΜΠΟΥΣ 
-♦- 

Αριθ. Ε5/868 (3) 

Πρακτική άσκηση σπουδαστών στο Υπουργείο Τύπου 
και Μέσων Μαζικής Ενημέρωσης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 12, παρ. 1, εδ. δ', του Ν. 
1351/83 (ΦΕΚ 56/Α ) «Εισαγωγή σπουδαστών στην Τριτο- 
βάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1985, ό¬ 
πως αυτό προσετέθη με το άρθρο 27 του Ν. 2081/92 (ΦΕΚ 
154/Α') και όπως αντικαταστάθηκε με την παρ. 2 του άρ¬ 
θρου 1 του Ν. 2469/97 (Α' 38). 

3. Τις διατάξεις της παρ. 1 του άρθρου 11, του Ν. 
2327/95 (ΦΕΚ 156/Α'). 

4. Τις διατάξεις του εδαφίου α', της παρ. 3, του άρθρου 
22, του Ν. 2362/95 (ΦΕΚ 247/Α'). 

5. Το γεγονός ότι από τις διατάξεις της απόφασης αυ¬ 
τής, προκαλείται δαπάνη το ύψος της οποίας αναφέρεται 
στην παρ. 4 της παρούσας απόφασης, στις οποίες επίσης 
αναφέρεται και η εγγραφή πίστωσης στο οικείο προϋπο¬ 
λογισμό για την κάλυψή της. 

6. Την αριθμ. ΣΤ5/33/96 απόφαση του Πρωθυπουργού 
και Υπουργού Εθνικής Παιδείας και Θρησκευμάτων «Ορι¬ 
σμός αρμοδιοτήτων Υ'φυπουργού του Υπουργείου Εθνι¬ 
κής Παιδείας και Θρησκευμάτων» (ΦΕΚ 937/Β796). 

7. Την αριθμ. 1107147/1239/0006 Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών» (ΦΕΚ 922/Β796), αποφασίζουμε: 

1. Καθορίζουμε δέκα (10) θέσεις πρακτικής άσκησης 
σπουδαστών ΤΕΙ, διαφόρων ειδικοτήτων, στο Υπουργείο 
Τύπου και Μέσων Μαζικής Ενημέρωσης. 

Η πρακτική άσκηση των σπουδαστών ΤΕΙ πραγματοποι¬ 
είται για ένα εξάμηνο αρχίζοντας από 1.1.99. 

2. Οι αποζημιώσεις και οι ασφαλιστικές εισφορές των α¬ 
σκουμένων σπουδαστών ΤΕΙ βαρύνουν τον προϋπολογι¬ 
σμό του Υπουργείου Τύπου και Μέσων Μαζικής Ενημέ¬ 
ρωσης. 

3. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Υπουργείου 
Τύπου και Μέσων Μαζικής Ενημέρωσης Ύψους 
3.780.000 δρχ. (10 θέσεις χ 63.000 χ6 μήνες), περίπου για 
το οικονομικό έτος 1999. 

Για την ανωτέρω δαπάνη έχει εγγράφει πίστωση στον 
προϋπολογισμό του 1999 του Υπουργείου Τύπου και Μέ¬ 
σων Μαζικής Ενημέρωσης ύψους 3.500.000 δρχ. περίπου 
μετά στοιχεία ΚΑΕ 0265, φορέας47/110 και αντίστοιχη πί¬ 
στωση θα εγγράφεται και τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Ι.ΑΝΘΟΠΟΥΛΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 

-φ- 

Αριθ. Β2/399 (4) 

Αναγνώριση του νερού «ΟΙ.ΙΝΑ» πηγής ΘϋΝΑ Αργυροκά¬ 
στρου Αλβανίας ως φυσικό μεταλλικό νερό. 

ΟΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 «Οργανισμός του Υπουργείου Υγείας 
και Πρόνοιας». 

2. Το Π.Δ. 433/83 (ΦΕΚ 163/9.11.83 τ.Α') «για τους ό¬ 
ρους εκμετάλλευσης και κυκλοφορίας στο εμπόριο των 
φυσικών μεταλλικών νερών», όπως τροποποιήθηκε με την 
Υ2/οικ. 329/2.2.98 απόφαση (ΦΕΚ 114/τ.Β712.2.98). 

3. Η υπ’ αριθμ. Υ2/514/10.2.94 απόφαση όπως τροπο¬ 
ποιήθηκε με την αριθμ. Υ2/350/15.1.97 όμοια, με την ο¬ 
ποία συγκροτήθηκε Επιτροπή για να εισηγείται την έκδο¬ 
ση απόφασης που θα αφορά την αναγνώριση των φυσι¬ 
κών μεταλλικών νερών. 

4. Την αίτηση της εταιρείας ΑΙΡΑ 61ΙΝΑ Α.Ε., με την ο¬ 
ποία ζητά την αναγνώριση του νερού ΘΙΙΝΑ, πηγής 6ϋ- 
ΝΑ, προέλευσης Αργυροκάστρου Αλβανίας σαν φυσικό 
μεταλλικό. 

5. Το με ημερομηνία 9.11.1998 πιστοποιητικό της 
Δ/νσης Γεωργίας και Επισιτισμού Δημοκρατίας της Αλβα¬ 
νίας, με το οποίο πιστοποιείται ότι το υπό αναγνώριση φυ¬ 
σικό μεταλλικό νερό πληρείτους όρους του Προεδρικού 
Διατάγματος 433/83. 

6. Το με ημερομηνία 27.1.99 πρακτικό της Επιτροπής 
που προβλέπεται από το Π.Δ. 433/83, με το οποίο η Επι¬ 
τροπή γνωμάτευσε για την αναγνώριση του νερού «611- 
ΝΑ» προέλευσης Αργυροκάστρου Αλβανίας σαν φυσικό 
μεταλλικό». 


7. Η Α1β/1618/1.3.1988 υπουργική απόφαση αναγνώρι¬ 
σης του νερού «ΘϋΝΑ» Αλβανίας, σαν φυσικό μεταλλικό 
νερό ενισχυμένο με αέριο της πηγής. 

8. Την αρ. 5803/1998 κοινή απόφαση του Πρωθυπουρ¬ 
γού και του Υπουργού Υγείας και Πρόνοιας για την ανά¬ 
θεση αρμοδιοτήτων, αποφασίζουμε: 

Αναγνωρίζουμε το νερό «6Ι.ΙΝΑ» πηγής ΘϋΝΑ, προέ¬ 
λευσης Αργυροκάστρου Αλβανίας σαν φυσικό μεταλλικό 
νερό, κατάλληλο για δίαιτα πτωχή σε Νάτριο, γιατί πληρεί 
όλες τις προϋποθέσεις που προβλέπονται από το Π.Δ. 
433/83 «για τους όρους εκμετάλλευσης και κυκλοφορίας 
στο εμπόριο των φυσικών μεταλλικών νερών». Η ετικέττα 
να είναι σύμφωνη με την ισχύουσα Νομοθεσία. 

Το προηγούμενο αναφερόμενο πιστοποιητικό (σχετ. 5) 
θεωρείται ισχυρό για περίοδο 5 ετών και πρέπει να ανα¬ 
νεωθεί πριν την εκπνοή της ισχύος του. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 20 Απριλίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

-φ- 

Αριθ. Β2/523 (5) 

Αναγνώριση του νερού «Ροίπα Νβςιπ» προέλευσης Ρου¬ 
μανίας, Κοινότητας ΟΟΡΝΑ ΟΑΝϋΒΕΝΙ, της πηγής 
Ροίηβ Νβριϊ (γεώτρησης Ρρ) σαν φυσικό μεταλλικό νε¬ 
ρό, φυσικώς αεριούχο. 

ΟΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Π.Δ. 138/92 «Οργανισμός του Υπουργείου Υγείας 
και Πρόνοιας». 

2. Το Π.Δ. 433/83 (ΦΕΚ 163/9.11.83 τ.Α') «για τους ό¬ 
ρους εκμετάλλευσης και κυκλοφορίας στο εμπόριο των 
φυσικών μεταλλικών νερών», όπως τροποποιήθηκε με την 
Υ2/οικ. 329/2.2.98 απόφαση (ΦΕΚ 114/τ.Β712.2.98). 

3. Η υπ’ αριθμ. Υ2/514/10.2.94 απόφαση όπως τροπο¬ 
ποιήθηκε με την αριθμ. Υ2/350/15.1.97 όμοια, με την ο¬ 
ποία συγκροτήθηκε Επιτροπή για να εισηγείται την έκδο¬ 
ση απόφασης που θα αφορά την αναγνώριση των φυσι¬ 
κών μεταλλικών νερών. 

4. Την αίτηση της εταιρείας ϋΟΡΝΑ ΑΡΕΜΙΝ 5.Α., με έ¬ 
δρα το Βουκουρέστι, με την οποία ζητά την αναγνώριση 
του νερού «Ροίπα Νεςιϊ» της πηγής Ροϊπα Νθρπ (γεώτρη¬ 
ση Ρς) της Κοινότητας ϋΟΒΝΑ ΟΑΝϋΒΕΝΙ στη Ρουμανία, 
σαν φυσικό μεταλλικό νερό φυσικώς αεριούχο. 

5. Το με ημερομηνία 23.3.1999 πρακτικό της Επιτροπής, 
που προβλέπεται από το Π.Δ. 433/83, με το οποίο η Επι¬ 
τροπή γνωμάτευσε για την αναγνώριση του νερού, ως φυ¬ 
σικό μεταλλικό φυσικώς αεριούχο. 

6. Το υπ’ αριθμ. 183987/12.8.97 έγγραφο της Δημόσιας 
Επιχείρησης Μεταλλικών Νερών Ρουμανίας, με το οποίο 
βεβαιώνεται ότι το υπό αναγνώριση φυσικό μεταλλικό νε¬ 
ρό Ροίηα Νοςιϊ πληρεί όλα τα κριτήρια της υπ’ αριθμ. 
80/777/ΟΕΕ/80 οδηγίας της Ευρωπαϊκής Ένωσης. 

7. Η υπ’ αριθμ. 5803/98 (ΦΕΚ 1178/τ.Β'/13.11.98) υ¬ 
πουργική απόφαση ανάθεσης αρμοδιοτήτων στους Υφυ- 
ουργούς Υγείας και Πρόνοιας, αποφασίζουμε: 

Αναγνωρίζουμε το νερό «Ροίηε Νβρπ» της πηγής Ροίπα 
Νθ 9 π (γεώτρηση Ρ 9 ) της εταιρείας «ϋΟΗΝΑ-ΑΡΕΜΙΝ 
5.Α.», προέλευσης Ρουμανίας της Κοινότητας ϋΟΡΝΑ 


ΙίΙ 

ΘΑΝϋΠΕΝΙ, σαν φυσικό μεταλλικό νερό φυσικώς αεριού¬ 
χο, γιατί πληρεί όλες τις προϋποθέσεις που προβλέπο- 
νται από το Π.Δ. 433/83, αναφορικά με τους όρους εκμε¬ 
τάλλευσης και κυκλοφορίας στο εμπόριο των φυσικών 
μεταλλικών νερών». Η ετικέττα να είναι σύμφωνη με την ι- 
σχύουσα Νομοθεσία. 

Το σχετικό (6), θεωρείται ισχυρό για περίοδο 5 ετών και 
πρέπει να ανανεώνεται πριν την εκπνοή της ισχύος του. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Απριλίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 4882 (6) 

Έγκριση Ο.Ε.Υ. Κοινότητας Τρίκορφου Ν. Μεσσηνίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του αρθ. 12του Ν. 1188/81 όπως αυτές 
τροποποιήθηκαν από τις ίδιες των αρθ. 8 παρ. 5 του Ν. 
2307/95 και 1 παρ. 2 εδάφ. στ Ν. 2503/97, περί οργανι¬ 
σμών εσωτερικής υπηρεσίας και συγκρότησης υπηρε¬ 
σιών των ΟΤΑ Α' βαθμού. 

2. Τις διατάξεις του άρθρου 18 του Ν. 2539/97 παρ. 2 
σύμφωνα με τις οποίες οι καταρτισθέντες ΟΕΥ των νέων 
ΟΤΑ εγκρίνονται από το Γενικό Γραμματέα της Περιφέ¬ 
ρειας και δημοσιεύονται στο ΦΕΚ. 

3. Το γεγονός ότι στις περιπτώσεις στις οποίες ο νόμος 
παρέχει το δικαίωμα της έγκρισης στην εποπτεύουσα Δι¬ 
οικητική αρχή, όπως εν προκειμένω, ηδιοίκηση οφείλει να 
ελέγξει την πράξη το πρώτον από πλευράς νομιμότητας 
και εν συνεχεία να χωρήσει στον έλεγχο σκοπιμότητας 
κατά τον οποίο δύναται να μην εγκρίνει το μέρος εκείνο 
της πράξης το οποίο κρίνει άσκοπο, διατυπώνοντας όμως 
αιτιολογημένη άποψη. 

4. Την αριθ. 29/6.4.1999 απόφαση του Κοινοτικού Συμ¬ 
βουλίου ΤΡΙΚΟΡΦΟΥ με την οποία ψηφίζεται ο ΟΕΥ του 
νέου αυτού Α/βάθμιου ΟΤΑ, αποφασίζουμε: 

Εγκρίνουμε την αριθμ. 29/6.4.1999 απόφαση του Κοι- 
νοτ. Συμβ. ΤΡΙΚΟΡΦΟΥ με την οποία ψηφίστηκε ο ΟΕΥ αυ¬ 
τού ως εξής: 


1: ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑΤΟΣ 
ΚΟΙΝΟΤΗΤΑΣ ΤΡΙΚΟΡΦΟΥ 
ΠΡΟΕΔΡΟΣ 
ΤΜΗΜΑ 

ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
Γραφείο Γραμματειακής υποστήριξης Προέδρου Κοι¬ 
νοτικού Συμβουλίου Δημοσίων σχέσεων και ενημέρωσης. 

Γραφείο Δημοτικής Κατάστασης - πρωτοκόλλου Αρχεί¬ 
ου Διεκπεραίωσης και Μηχανοργάνωσης. 

Γ ραφείο Εσόδων - Εξόδων και εκτελέσεως Προϋπολο¬ 
γισμού. 

I. Οι διοικητικές ενότητες που προκύπτουν από τα πιο 
πάνω για την Κοινότητα Τρίκορφου προσδιορίζονται ως 
εξής: 

Α: ΠΡΟΣΩΠΙΚΟ ΜΕ ΣΧΕΣΗ ΔΗΟΣΙΟΥ ΔΙΚΑΙΟΥ 
ΚΛΑΔΟΣ ΕΙΔΙΚΟΤΗΤΑ: ΘΕΣΕΙΣ 

ΔΕΙ: ΔΙΟΙΚΗΤΙΚΟΣ - ΟΙΚΟΝΟΜΙΚΟΣ: 3 
ΔΕ 30: ΥΔΡΑΥΛΙΚΟΣ: 1 


II: ΑΡΜΟΔΙΟΤΗΤΕΣ ΥΠΗΡΕΣΙΩΝ 

Οι αρμοδιότητες κάθε μιας υπηρεσίας ορίζονται συνο¬ 
πτικά ως εξής: 

ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

I. Γ ραφείο γραμματειακής υποστήριξης προέδρου Κοι¬ 
νοτικού Συμβουλίου Δημοσίων σχέσεων και ενημέρωσης. 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων προέδρου. 

Ρύθμιση συναντήσεων και επικοινωνιών του προέδρου 
και τήρηση ημερολογίου των προσωπικών επαφών του, ε¬ 
ντός και εκτός της Κονότητας. 

Τήρηση προσωπικού αρχείου εγγράφων του Προέ¬ 
δρου. 

Τήρηση πρακτικών συναντήσεων ή συμβουλίων στα ο¬ 
ποία μετέχει Πρόεδρος. 

Συγκέντρωση στοιχείων ή εγγράφων που πρέπει να υ- 
πογραφούν από τον Πρόεδρο και μέριμνα για την υπο¬ 
γραφή και τη διεκπεραίωσή τους. 

Τήρηση αρχείου αποφάσεων Προέδρου. 

Εκτέλεση κάθε διοικητικής υποστήριξης που ανατίθεται 
από τον Πρόεδρο και η οποία δεν ανήκει στην αρμοδιότη¬ 
τα των υπολοίπων υπηρεσιών. 

Φροντίδα για τις Δημόσιες σχέσεις της Κοινότητος. 

Πληροφόρηση των δημοτών για κάθε δραστηριότητα 
της Κοινότητας. 

Ενημέρωση των Δημοτών για τα δικαιώματάτους και τις 
ενέργειες που απατούνται για την διεκπεραίωση των υ¬ 
ποθέσεων τους καθώς και ανεφοδιασμός τους μα τα α¬ 
παραίτητα πληροφοριακά στοιχεία και έντυπα. 

Η παραλαβή υποδείξεων, προτάσεων και παραπόνων 
των δημοτών. 

Κατάρτιση ι - συνεργασία με το πρόεδρο του Κ.Σ. της 
ημερήσιας διάταξης των συνεδριάσεων του Κ.Σ., και ενη¬ 
μέρωση των μελών του Κ.Σ. για τα θέματα και το χρόνο τό¬ 
πο κάθε συνεδρίασης. 

Συγκέντρωση παραγωγή και αποστολή στα μέλη του Κ.Σ. 
των διαφόρων εισηγήσεων και γενικά του ενημερωτικού υ¬ 
λικού που αντιστοιχεί στα θέματα των συνεδριάσεων. 

Μέριμνα για το χώρο των συνεδριάσεων, την καλή λει- 
τουργεία των εγκαταστάσεων, την υποστήριξη των κα¬ 
τάλληλων μέσων κτλ. 

Τήρηση πρακτικών κατά την διάρκεια των συνεδριάσε¬ 
ων. 

Τήρηση αρχείου πρακτικών και αποφάσεων του Κ.Σ. 

Δακτυλογράφηση/αναπαραγωγή αποφάσεων του Κ.Σ. 
και αποστολή τους στην υπηρεσία ΤΑτης Περιφέρειας. 

Ενημέρωση των υπηρεσιών της Κοινότητας για τις ε¬ 
γκεκριμένες αποφάσεις του Κ.Σ. 

Παρακολούθηση της διαδικασίας επεξεργασίας τους 
και προετοιμασία για την έγκαιρη επαναεισαγωγή τους 
στο Κοιν. Συμβούλιο προς λήψη οριστικής απόφασης. 

Παροχή κάθε είδους γραμματειακής υποστήριξης (ενη¬ 
μέρωση για τα θέματα κα τον χρόνο κάθε συνεδρίασης, 
διανομή εισηγήσεων προς τα μέλη του Κοιν. Συμβουλίου 
τήρηση πρακτικών, τήρηση αρχείου πρακτικών, δακτυλο¬ 
γράφηση αναπαραγωγή εισηγήσεων κλπ). 

Τήρηση αρχείου εκπροσώπων της Κοινότητας σε διά¬ 
φορους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς την Κοινότητα. 

2. Γραφείο Δημοτικής Κατάστασης, Πρωτοκόλλου αρ¬ 
χείου, Διεκπεραίωσης και Μηχανοργάνωσης. 

Σύνταξη ενημέρωση και τήρηση των βιβλίων του δημο¬ 
τολογίου και πληθυσμού. 

Τήρηση για κάθε οικογένεια ιδιαιτέρου φακέλου με τα 
σχετικά δικαιολογητικά και αρχείου αποφάσεων μεταβο¬ 
λών στο Δημοτολόγιο. 

Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

Επιμέλεια της εφαρμογής των σχετικών με τους δημό¬ 
τες διατάξεων του Δημοτικού Κοιν. Κώδικα Ελληνικής ι¬ 
θαγένειας. 

Τήρηση και συνεχής ενημέρωση αρχείων στα οποία κα¬ 
ταγράφονται τα ληξιαρχικά γεγονότα που συμβαίνουν 
στην περιφέρεια της Κοινότητας (γεννήσεις, γάμοι, θάνα¬ 
τοι), καθώς και κάθε μεταγενέστερο γεγονός που συνδέ¬ 
εται με αυτά (π.χ. βαπτίσεις, διαζύγια, ονοματοθεσία με¬ 
ταβολή θρησκεύματος κλπ). σύμφωνα με τις ισχύουσες 
νομοθετημένες διαδικασίες. 

Τήρηση αρχείων επισήμων εγγράφων ληξιαρχικών 
πράξεων ή άλλων νοθετημένων πιστοποιητικών. 

Περιοδική ενημέρωση των Κρατικών Υπηρεσιών (π.χ. 
ΕΣΥ:) για τις γεννήσεις, γάμους θανάτους που συνέχησαν 
στην περιφέρεια της Κοινότητας. 

Ενημέρωση των αντιστοίχων υπηρεσιών άλλων ΟΤΑ για 
τα ληξιαρχιακά γεγονότα που επηρεάζουν τα στοχεία των 
μητρώων αρχείων που τηρούνται στα τμήματα αυτά. 

Συνεργασία με τα Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

Κατάρτιση ετησίως των μητρώων αρρένων, τήρηση των 
αρχείων αυτών ενημέρωση και τήρηση αρχείου αποφά¬ 
σεων και μεταβολών που επέρχονται σ’ αυτά. 

Κατάρτιση των στρατολογικών πινάκων και έκδοση των 
απαιτουμένων πιστοποιητικών. 

Μέριμνα για την έκδοση και δημοσίευση των αποφάσε¬ 
ων των στρατιωτικών συμβουλίων. 

Έκδοση των αναγκαίων πιστωποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

Σύνταξη και τήρηση των μητρώων διαφόρων απογρα- 
φών στρατολογικού ενδιαφέροντος. 

Επιμέλεια της εφαρμογής της εκλογικής νομοθεσίας 
και εκτέλεση των καθηκόντων του στην Κοινότητα από 
τον εκλογικό νόμο. 

Τήρηση εκλογικών καταλόγων, ενημέρωση και έκδοση 
των σχετικών πιστ/κών για την έκδοση εκλογικών βιβλια¬ 
ρίων. 

Μεριμνά για την τήρηση των θεσμοθετημένων διαδικα¬ 
σιών για τη διεξαγωγή των πολιτικών γάμων. 

Τήρηση των διαδικασιών πρωτοκόλλησης των κάθε εί¬ 
δους εισερχομένων στην κοινότητα εγγράφων. Διανομή 
των εγγράφων στις επί μέρους υπηρεσίες της κοινότη¬ 
τας. 

Τήρηση των διαδικασιών πρωτοκόλλησης των κάθε εί¬ 
δους εξερχόμενων από την κοινότητα εγγράφων. Διεκπε¬ 
ραίωση/αποστολή των εγγράφων αυτών στους αποδέ¬ 
κτες. 

Τήρηση ενεργών και ιστορικών αρχείων εγγράφων σύμ¬ 
φωνα με τις ισχύουσες διατάξεις. Τήρηση του γενικού αρ¬ 
χείου της Κοινότητας. 

Παροχή κάθε είδους δακτυλογράφησης και γραμματει¬ 


ακής υποστήριξης προς τις διάφορες υπηρεσιακές μονά¬ 
δες. 

Μέριμνα για την εκτέλεση των γενικών βοηθητικών λει- 
τουργειών υποστήριξης για τις ανάγκες των υπηρεσιών 
της Κοινότητας (τηλεφωνικό κέντρο, τέλεξ, φαξ. ασφά¬ 
λεια κτιρίων, καθαριότητα κτιρίων γραφείων, λειτουργία 
κυλικείων, φωτοαντιγραφήσεις, εξωτερικές και εσωτερι¬ 
κές εργασίες διακίνησης εγγράφων κλπ). Για το σκοπό 
αυτό αξιοποιούνται κλητήρες, τηλεφωνητές, φύλακες, 
καθαρίστριες κλπ στους οποίους κατανέμονται αρμοδιό¬ 
τητες για τα επί μέρους κτίρια εγκατάστασης των υπηρε¬ 
σιών της κοινότητας. 

Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού της κοινό¬ 
τητας, καθώς και την εποπτεία της συντήρησης των ε¬ 
φαρμογών. 

ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο εσόδων - εξόδων και εκτελέσεως προϋπο¬ 
λογισμού 

Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπ/σμών 
δαπανών λειτουργίας των υπηρεσιών της Κοινότητας και 
των αντίστοιχων προϋπ/σμών εσόδων της Κοινότητας. 

Παρακολούθηση της εξέλιξης των προηγούμενων προ¬ 
ϋπ/σμών και τήρηση των σχετικών διαδικασιών και αρχεί¬ 
ων. Εξαγωγή των αποκλίσεων μεταξύ προύπολογισθέ- 
ντων και απολογιστικών μεγεθών. Ερμηνεία των αποκλί¬ 
σεων και εισήγηση διορθωτικών ενεργειών. 

Σύνταξη των ετήσιων οικονομικών απολογισμών σε συ¬ 
νεργασία με το ταμείο. 

Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την ε¬ 
κτέλεση του προϋπ/σμού της κάθε διοικητικής ενότητας 
και με τις αναθεωρήσεις του. 

Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς την Κοινότητα των φυσικών προσώπων των κάθε εί¬ 
δους επιχειρήσεων της περιοχής, για φόρους, εισφορές, 
τέλη, δικαιώματα που περιοδικά πρέπει να καταβάλλονται 
στην Κοινότητα με βάσει τις ισχύουσες κάθε φορά διατά¬ 
ξεις της νομοθεσίας. 

"Ελεγχος της ακρίβειας των μεγεθών με βάσει τα οποία 
υπολογίζονται το ύψος ανά υπόχρεο των προηγούμενων 
φόρων, εισφορών τελών δικαιωμάτων κλπ. 

Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά έ¬ 
σοδα της Κοινότητας. 

Επεξεργασία στοιχείων και περιοδικοί υπολογισμοί ύ¬ 
ψους των οφειλουμένων ποσών κατά κατηγορία προσό¬ 
δου και υπόχρεο. 

Κατάρτιση βεβαιωτικών καταλόγων υπόχρεων και αντι¬ 
στοίχων οφειλομένων ποσών κατά κατηγορία προσόδου. 

Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών κα μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

Οριστικοποίηση των βεβαιωτικών καταλόγων μετά την 
ολοκλήρωση των διαδικασιών των τυχών προσφυγών για 
την εκτέλεση των αντίστοιχων εισπράξεων. 

Τήρηση των αντίστοιχων διαδικασιών και έκδοση βεβαι¬ 
ώσεων/αδειών που σχετίζονται με την είσπραξη διαφό¬ 
ρων τελών, δικαιωμάτων ή εισφορών. 

Τήρηση όλων των οικονομικών δοσοληψιών που σχετί¬ 
ζονται με την λειτουργία των νεκροταφείων, την ύδρευση 
κ.λ.π. 

Τήρηση των βιβλίων και αρχείων του λογιστικού συστή¬ 
ματος. 

Τήρηση του νέου Διπλογραφικού λογιστικού συστήμα¬ 
τος. 

Τήρηση μητρώου παγίων και σύνταξη οικονομικής κα- 
ταστάσεως. 

Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
της κοινότητας στους αντίστοιχους δικαιούχους. 

Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει η Κοινότητα. 

Τήρηση αρχείου κάθε είδους παραστατικών και αντί¬ 
στοιχων δικαιολογητικών που χρησιμοποιούνται για τη ε¬ 
νημέρωση του λογιστικού συστήματος της Κοινότητας. 

Παροχή κάθε είδους στοιχείων που ζητούνται από δη- 
μόσιες/ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες της Κοινότητας και συ μμετοχή στις α¬ 
ντίστοιχες επιτροπές αξιολόγησης προσφορών και παρα¬ 
λαβής. 

Διαχείριση διαδικασιών προμηθειών της Κοινότητας 
(σύσταση επιτροπών, διακηρύξεις, διαγωνισμοί, παραλα¬ 
βή προσφορών, παραγγελίες κλπ). 

Τήρηση αρχείου παγίων κινητών περιουσιακών στοιχεί¬ 
ων της Κοινότητας. 

Φροντίδα για την αποθήκευση των παγίων ή αναλώσι¬ 
μων υλικών και τήρηση διαδικασιών παράδοσης και πα¬ 
ραλαβής. 

Τήρηση αρχείου της Κοινότητας ακίνητης περιουσίας. 

Μέριμνα για την αξιοποίηση/εκμετάλλευση της κοινοτι¬ 
κής ακίνητης περιουσίας (μισθώσεις, κατάρτιση, σχετι¬ 
κών συμβάσεων κ.λπ.). 

Τήρηση αρχείου κληροδοτημάτων προς την κοινότητα 
και μέριμνα για την αξιοποίησή τους. 

Τήρηση των διαδικασιών που σχετίζονται με τις δωρεές 
προς την Κοινότητα. 

III. ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη της ισχύος που παρόντος οργανι¬ 
σμού οι υπερετούντες υπάλληλοι κατατάσονται στις αντί¬ 
στοιχες θέσεις των σχετικών κλάδων. 

β) Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Προέδρου, λαμ- 
βάνοντας υπόψη τις λειτουργικές ανάγκες των μονάδων, 
τα προσόντα, την πείρα και τις ειδικές γνώσεις των υπαλ¬ 
λήλων. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Αρθρο Ακροτελεύτιο 

Από την παρούσα απόφαση προκύπτει δαπάνη σε βά- 
ροςτου Προϋπολογισμού της Κοινότητας Τρίκορφου η ο¬ 
ποία στο σύνολό της δεν μπορεί να υπολογιστεί. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 19 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. οικ. 2292 (7) 

Σύσταση - Συγκρότηση Πρωτοβάθμιου Υπηρεσιακού 
Συμβουλίου της Ν.Α. Κεφαλληνίας και Ιθάκης. 

Ο ΝΟΜΑΡΧΗΣ ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις: 

α)Τηςπαρ. Ιγτου άρθρου 158, τωνπαραγ. 3 και 4 του 
άρθρου 159, των παρ. 2,4 και 5 του άρθρου ΙΘΟ,τηςπαρ. 
2 του άρθρου 161, του άρθρου 162 και των παρ. 2,3 και 5 
του άρθρου 163 Υ.Κ. και των παρ. 9 και 17του άρθρου του 
Ν. 2683/1999 (ΦΕΚ19/Α). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 /Α') και της παραγράφου Β4του άρθρου 40 του 
Ν. 1884/1990 (ΦΕΚ81/Α'). 

γ) Του άρθρου 27 του Ν. 2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

δ) Τις οργανικές διατάξεις του Ν.Π.Δ.Δ. Ν.Α. Κεφαλλη¬ 
νίας και Ιθάκης. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού της Ν.Α. Κεφαλληνίας ούτε του κρατικού προϋπο¬ 
λογισμού γιατί με την παρούσα σύσταση δεν μεταβάλλε¬ 
ται ο αριθμός των μελών του υφισταμένου κατά την 
έναρξη ισχύος του Ν. 2683/1999 Υπηρεσιακού Συμβουλί¬ 
ου, αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό της Ν.Α. Κεφαλληνίας και 
Ιθάκης πλην των υπαλλήλων με βαθμό Γενικού Διευθυντή, 
ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2. Τα υπό στοιχεία α' μέλη της προηγούμενης παρα¬ 
γράφου ορίζονται από τον οικείο Νομάρχη. Κατά την 
πρώτη συγκρότηση τα ανωτέρω μέλη ορίζονται από το 
Νομάρχη, σύμφωνα με τις διατάξεις της παραγράφου 9 
του άρθρου δεύτερου του Ν. 2683/1999. 

3. Με την απόφαση του ορισμού των μελών του Υπηρε¬ 
σιακού Συμβουλίου, ορίζεται ως Πρόεδρος ένα από τα 
τακτικά μέλη του Υπηρεσιακού Συμβουλίου με αναπλη¬ 
ρωτή του, επίσης ένα από τα τακτικά μέλη. Αναπληρωτές 
των δύο άλλων τακτικών μελών ορίζονται μόνιμοι υπάλ¬ 
ληλοι με βαθμό Διευθυντή από αυτούς που υπάγονται 
στην αρμοδιότητα του Υπηρεσιακού Συμβουλίου και υπη¬ 
ρετούν στην έδρα του. Κατά την πρώτη εφαρμογή τα α¬ 
νωτέρω δύο αναπληρωματικά μέλη ορίζονται σύμφωνα 
με την παρ. 9 του άρθρου δευτέρου του Ν. 2683/1999. 
Στην περίπτωση που προεδρεύει ο αναπληρωτής του 
Προέδρου θα συμμετέχει ως τακτικό μέλος ο αναπληρω¬ 
τής του Προεδρεύοντος. 

4. Εισηγητής ορίζεται με απόφαση του Νομάρχη ο Προϊ¬ 
στάμενος της Υπηρεσίας προσωπικού με αναπληρωτή 
τον Προϊστάμενο της αμέσως υποκείμενης οργανικής μο¬ 
νάδας προσωπικού. 

5. Χρέη Γραμματέα στο Ειδικό Υπηρεσιακό Συμβούλιο 
εκτελεί υπαλλήλος που ορίζεται με τον αναπληρωτή του, 
από τον οικείο Υπηρεσιακό Συμβούλιο. 

6. Η θητεία των μελών του Υπηρεσιακού Συμβουλίου εί¬ 
ναι διετή. Κατά την πρώτη εφαρμογή του νόμου αυτού, η 
θητεία των μελών του Υπηρεσιακού Συμβουλίου λήγει 
στις 31.12.2000. 

7. Κατά την πρώτη συγκρότηση του Πρωτοβάθμιου Υ¬ 
πηρεσιακού Συμβουλίου ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελέσουν μέλη των από 1.1.1999 
υφιστάμενων Υπηρεσιακών Συμβουλίων. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου, αντί των δύο αιρετών εκπροσώ¬ 
πων των μονίμων υπαλλήλων μετέχουν δύο αιρετοί εκ¬ 
πρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 


8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, μεε- 
πιφύλαξη των διατάξεων της παρ. 15 του άρθρου δευτέ¬ 
ρου του ίδιου Νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999, και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου Υπηρεσιακού Συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς ν’ απαιτείται νέα παραπομπή των υποθέσεων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 20 Απριλίου 1999 

Ο Νομάρχης 
Δ. ΓΕΩΡΓΑΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΛΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΙίρ: νννννν.θΙ.ςΓ 


ΙΝΤΕΡΝΕΤ: ΙτοΙ.ρΓ 
θ-ητιβίΙ: ην35 @ ΙτοΙ. 9Γ 


___________ 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225713 

ΠΕΙΡΑΙΑΣ 



5249 547 

Νικήτα 6-8 Τ.Κ. 18531 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ, 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 

811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ " Μ^ΧΡ 1 ® σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 - . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 ·· . 

750 » . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 » . 

Αναπτυξιακών Πράξεων (Τ.Α.Π.Σ.) 


30.000 >■ . 

1.500 - . 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 » . 

Παράρτημα (Προκηρύξεις θέσεων ΔΕΠ κ.τλ.) 


5.000 ·. . 

250 - . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 ·> . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 » . 

150 » . 

Προκηρύξεων Α.Σ.Ε.Γ1. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 ·> . 

12.500 - . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 - . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμ άτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00’ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













